Ο **Πάτρικ Κουτρόνε** (ιταλικά: *Patrick Cutrone,* γενν. στις 3 Ιανουαρίου 1998) είναι Ιταλός επαγγελματίας ποδοσφαιριστής, ο οποίος αγωνίζεται ως επιθετικός για τη Φιορεντίνα, με δανεισμό από τη Γουλβερχάμπτον Γουόντερερς.

Σταδιοδρομία σε συλλόγους
-------------------------

### Μίλαν

Γεννήθηκε στο Κόμο και ξεκίνησε να παίζει ποδόσφαιρο σε νεαρή ηλικία. Το 2005, ο 7χρονος, τότε, Κουτρόνε ξεκίνησε τη νεανική σταδιοδρομία στο ποδόσφαιρο στην τοπική ομάδα Παρεντιένσε. Το καλοκαίρι του 2007, πέρασε δοκιμαστικά στις Ίντερ, Μόντσα και Μίλαν. Στις 29 Ιουνίου 2007, έγινε επίσημα μέλος των ακαδημιών της Μίλαν, όπου πέρασε τα επόμενα δέκα χρόνια, περνώντας σταδιακά από όλες τις ηλικιακές κατηγορίες μέχρι την ομάδα U19 (*Primavera*).

Τον Ιανουάριο του 2017, προήχθη στην πρώτη ομάδα. Στις 21 Μαΐου 2017, έκανε το ντεμπούτο του στη Σέριε Α, στην εντός έδρας νίκη με 3-0 επί της Μπολόνια, μπαίνοντας ως αλλαγή στη θέση του Τζεράρ Ντεουλοφέου στο 85ο λεπτό. Επίσης, σε αυτό τον αγώνα, δέχτηκε την πρώτη του κίτρινη κάρτα στην επαγγελματική του σταδιοδρομία. 

Το καλοκαίρι του 2017, το ηγούμενο από Κινέζους διοικητικό συμβούλιο της ομάδας, δαπάνησε πάνω από 200 εκατομμύρια ευρώ για μεταγραφές, αποκτώντας συνολικά 11 νέους παίκτες, εκ των οποίων οι δύο ήταν οι επιθετικοί Αντρέ Σίλβα και Νίκολα Κάλινιτς. Έτσι, για να αυξήσει το χρόνο παιχνιδιού του, είχε προταθεί στον Κουτρόνε να αγωνιστεί ως δανεικός σε μία ομάδα χαμηλότερου βεληνεκούς της Σέριε Α, όμως αρνήθηκε.

Στις 27 Ιουλίου 2017, επιλέχθηκε για πρώτη φορά στο βασικό σχήμα, στη νίκη με 1-0 επί της ρουμανικής Ουνιβερσιτάτεα Κραϊόβα, για τα προκριματικά του Γιουρόπα Λιγκ 2017-18. Στις 3 Αυγούστου 2017, σημείωσε το πρώτο γκολ του για τη Μίλαν, στον επαναληπτικό αγώνα εναντίον της Ουνιβερσιτάτεα Κραϊόβα, ο οποίος έληξε 2-0 υπέρ της ιταλικής ομάδας. Στις 20 Αυγούστου το 2017, σημείωσε το πρώτο του γκολ στη Σέριε Α στη εκτός έδρας νίκη με 0-3 επί της Κροτόνε. Στις 24 Αυγούστου 2017, σημείωσε το μοναδικό γκολ της αναμέτρησης, στην εκτός έδρας νίκη με 1-0 επί της Σκεντίγια, για τα πλέι οφ του Γιουρόπα Λιγκ και στις 28 Σεπτεμβρίου, σημείωσε το νικητήριο γκολ, στα τελευταία λεπτά του νικηφόρου αγώνα με 3-2 επί της Ριέκα, για τη φάση των ομίλων του Γιουρόπα Λιγκ. Περνώντας ως αλλαγή στον αγώνα του Κυπελλου εναντίον της τοπικής ανταγωνίστριας, Ίντερ, ο Κουτρόνε σημείωσε το νικητήριο γκολ, το οποίο ήταν το πρώτο του γκολ στο Ντέρμπι ντέλλα Μαντονίνα.

Στις 28 Ιανουαρίου 2018, σημείωσε ένα γκολ στην αρχή του εντός έδρας αγώνα εναντίον της Λάτσιο. Αρχικά, το γκολ θεωρήθηκε ότι ήταν μια κεφαλιά, από τον διαιτητή και τους παίκτες της Λάτσιο. Ωστόσο, μετά τη λήξη του αγώνα, κατέστη σαφές ότι μετά από το ελεύθερο χτύπημα του Χακάν Τσαλχάνογλου, η μπάλα δεν ακούμπησε το κεφάλι του Κουτρόνε, αλλά αλλάζει πορεία από το χέρι του κατευθείαν στο τέρμα. Παρόλο που αναφέρθηκε ότι υπήρχε η πιθανότητα να δεχτεί ποινή 2 αγωνιστικών για σκόπιμη χρήση χεριού, μια έρευνα που διεξήχθη από την Ιταλική Ομοσπονδία Ποδοσφαίρου, απέδειξε ότι οι ενέργειες του σε αυτή τη φάση ήταν ακούσιες και επομένως δε χρήζουν τιμωρίας.

Στις 10 Φεβρουαρίου 2018, σημείωσε ένα γκολ στην εκτός έδρας νίκη με 4-0 επί της ΣΠΑΛ, εδραιώνοντας τη θέση του ως η πρώτη επιλογή στην επιθετική γραμμή της Μίλαν για τη σεζόν 2017-18.

Το καλοκαίρι του 2018, το νέο διοικητικό συμβούλιο της Μίλαν, αποφάσισε να αυξήσει την επιθετική πληρότητα της ομάδας με την υπογραφή ενός πρωτοκλασάτου ποδοσφαιριστή, του Γκονσάλο Ιγουαΐν, τον οποίο ο Κουτρόνε συνάντησε για πρώτη φορά το 2015, ως οπαδός.  Μετά την άφιξή του Ιγουαΐν, από όλους τους υπόλοιπους επιθετικούς της ομάδας (δηλαδή, τον Νίκολα Κάλινιτς, τον Αντρέ Σίλβα και τον Κάρλος Μπάκα), ο Κουτρόνε ήταν ο μόνος που δεν είχε μπει στη μεταγραφική λίστα πώλησης.  Στις 31 Αυγούστου 2018, ο Κουτρόνε πέρασε ως τελευταία αλλαγή και σκόραρε το νικητήριο γκολ στα τελευταία λεπτά ενός εντός έδρας αγώνα για τη Σέριε Α 2018-19 εναντίον της Ρόμα (2-1), βοηθώντας τη Μίλαν να εξασφαλίσει την πρώτη της ανταγωνιστική νίκη στη σεζόν.

Στις 12 Ιανουαρίου 2019, πέρασε ως αλλαγή στην παράταση και πέτυχε δύο γκολ μέσα σε μόλις έξι λεπτά, στη νίκη με 2-0 επί της Σαμπντόρια για το Κύπελλο.

### Γουλβερχάμπτον Γουόντερερς

Στις 30 Ιουλίου 2019, ο Κουτρόνε μετακινήθηκε στη Γουλβερχάμπτον Γουόντερερς με τετραετές συμβόλαιο. Έκανε το ντεμπούτο του για την ομάδα στην Πρέμιερ Λιγκ ως αλλαγή στον πρώτο αγώνα της σεζόν 2019–20, μία εκτός έδρας ισοπαλία με 0–0 εναντίον της Λέστερ Σίτι στις 11 Αυγούστου, έχοντας κάνει το ντεμπούτο του (επίσης ως αλλαγή) στον εκτός έδρας αγώνα της ομάδας για το Γιουρόπα Λιγκ 2019-20 εναντίον της ΦΚ Πιουνίκ τρεις μέρες νωρίτερα. Σημείωσε το πρωτο του γκολ για την ομάδα στις 14 Σεπτεμβρίου, στην εντός έδρας ήττα με 2–5 εναντίον της Τσέλσι. Στην εντός έδρας νίκη με 2–0 εναντίον της Γουέστ Χαμ στις 4 Δεκεμβρίου, ο Κουτρόνε σκόραρε μόλις δύο λεπτά μετά την είσοδό του στο γήπεδο ως αλλαγή στο 84ο λεπτό.

#### Φιορεντίνα (δανεισμός)

Ο Κουτρόνε εντάχθηκε στη Φιορεντίνα με 18μηνο δανεισμό στις 10 Ιανουαρίου 2020. Δύο μέρες αργότερα έκανε το ντεμπούτο του, ως αλλαγή στο 75ο λεπτό στη θέση του Φεντερίκο Κιέζα, στην εντός έδρας νίκη με 1–0 εναντίον της ΣΠΑΛ. Στις15 Ιανουαρίου, σκόραρε το πρώτο γκολ στη νίκη με 2–1 εναντίον της Αταλάντα για το γύρο των 16 του Κυπέλλου Ιταλίας.

Διεθνής σταδιοδρομία
--------------------

Ο Κουτρόνε έχει αγωνιστεί στις «μικρές» Εθνικές ομάδες της Ιταλίας (U15, U16, U17, U18 και U19), έχοντας, συνδυαστικά, 57 συμμετοχές και 27 γκολ. Συγκεκριμένα, ήταν μέλος των ομάδων τόσο στο Ευρωπαϊκό πρωτάθλημα ποδοσφαίρου U17 του 2015 και όσο και στο Ευρωπαϊκό πρωτάθλημα ποδοσφαίρου U19 του 2016.

Έκανε το ντεμπούτο του με την Εθνική Ιταλίας U21 την 1η Σεπτεμβρίου 2017, σε μία φιλική ήττα με 3-0 από την Ισπανία U21. Τρεις μέρες αργότερα, έπαιξε τον δεύτερο του αγώνα, εναντίον της Σλοβενίας U21, στον οποίο σημείωσε το πρώτο του γκολ με την ομάδα, στη νίκη με 4-1.

Τον Μάρτιο του 2018, κλήθηκε για πρώτη φορά στην Εθνική ανδρών, από τον προσωρινό προπονητή Λουίτζι Ντι Μπιάτζο, για τους φιλικούς αγώνες εναντίον της Αργεντινής και της Αγγλίας. Στις 23 Μαρτίου, έκανε το διεθνές ντεμπούτο του στο φιλικό αγώνα με την Αργεντινή, στον οποίο η Ιταλία έχασε με 2-0.

Στυλ παιχνιδιού
---------------

Γνωστός για την αντίληψη του για το γκολ, ο Κουτρόνε έχει περιγραφεί ως «αληθινό εννιάρι» από πολλούς Ιταλούς ειδικούς του ποδοσφαίρου. Τα κύρια χαρακτηριστικά του παιχνιδιού του ως επιθετικός, είναι η σωματική δύναμη, η τοποθέτηση, η εναέρια ικανότητα και η κεφαλιά, καθώς και η καιροσκοπία, η κίνηση και η ικανότητά του να διαβάζει το παιχνίδι. Ωστόσο, η τεχνική του και το ομαδικό παιχνίδι έχουν αναφερθεί ως τομείς βελτίωσης. Λόγω των χαρακτηριστικών του, έχει συγκριθεί με τον πρώην επιθετικό της Μίλαν, Φίλιππο Ιντζάγκι, ο οποίος τον προπονούσε ενώ εργαζόταν ως προπονητής των ακαδημιών της Μίλαν από το 2012 έως το 2014. Παρόλο που είναι φανατικός υποστηρικτής της Μίλαν από την παιδική ηλικία, το είδωλο του είναι ο Άλβαρο Μοράτα, ο οποίος με τη σειρά του, επαίνεσε τον Κουτρόνε για τις επιδόσεις του το 2018.  

Εκτός από επιθετικός, έχει επίσης χρησιμοποιηθεί από τον προπονητή Τζενάρο Γκατούζο ως αριστερός πλάγιος μέσος, σε ρόλο παρόμοιο με αυτόν του Μάριο Μάντζουκιτς στη Γιουβέντους.

Στατιστικά σταδιοδρομίας
------------------------

### Διεθνές

*Μέχρι τις 23 Μαρτίου 2018*.

| Εθνική ομάδα | Έτος | Συμ. | Γκολ |
| --- | --- | --- | --- |
| Ιταλία |
| 2018 | 1 | 0 |
| Σύνολο | 1 | 0 |

Παραπομπές
----------

1. ↑  (πολλαπλές γλώσσες) *Transfermarkt*. 265078. Ανακτήθηκε στις 9  Οκτωβρίου 2017.
2. ↑  QBNBW. Ανακτήθηκε στις 17  Μαΐου 2022.
3. 1 2  «Nazionale in cifre». *figc.it* (στα Ιταλικά). Αρχειοθετήθηκε από το πρωτότυπο στις 28 Ιουλίου 2017. Ανακτήθηκε στις 22 Μαΐου 2017.
4. ↑  «Patrick Cutrone». *UEFA.com*. Ανακτήθηκε στις 29 Μαΐου 2017.
5. 1 2  Τροίζε, Τσίρο (16 Μαΐου 2015). «Patrick Cutrone, il bomber rossonero a cui s'aggrappa l'Under 17». *gianlucadimarzio.com* (στα Ιταλικά). Αρχειοθετήθηκε από το πρωτότυπο στις 9 Ιουλίου 2018. Ανακτήθηκε στις 22 Μαΐου 2017.
6. ↑  «Milan Family: Cutrone, I Primi Passi» (στα Ιταλικά). ΑΚ Μίλαν. 20 Ιουνίου 2018.
7. ↑  Ματζάρα, Πιέτρο (17 Ιανουαρίου 2017). «Cutrone promosso in prima squadra: a lui l'armadietto di Luiz Adriano». *Milan News* (στα Ιταλικά). Ανακτήθηκε στις 22 Μαΐου 2017.
8. ↑  «Fixtures and Results». *legaseriea.it*. 21 Μαΐου 2017. Αρχειοθετήθηκε από το πρωτότυπο στις 25 Μαΐου 2017. Ανακτήθηκε στις 22 Μαΐου 2017.
9. ↑  Castagna, Daniele (21 Μαΐου 2017). «Milan, è festa anche per Cutrone: arriva l'esordio in prima squadra». *Milan News* (στα Ιταλικά). Ανακτήθηκε στις 22 Μαΐου 2017.
10. ↑  «Cutrone, parla il papà: La notte che ha segnato nel derby non ho dormito. Gattuso? Caratterialmente è simile a Patrick» (στα Ιταλικά). Gianluca Di Marzio. 3 Ιανουαρίου 2018. Αρχειοθετήθηκε από το πρωτότυπο στις 4 Σεπτεμβρίου 2018. Ανακτήθηκε στις 26 Ιανουαρίου 2019.
11. ↑  ΜακΤζι, Νίκολας (27 Ιουλίου 2017). «CSU Craiova 0 AC Milan 1: Rodriguez off the mark in competitive debut». *Goal*. Ανακτήθηκε στις 27 Ιουλίου 2017.
12. ↑  «Europa League, Milan-Craiova 2-0: a segno Bonaventura e Cutrone». *La Gazzetta dello Sport*. 4 Αυγούστου 2017. Ανακτήθηκε στις 4 Αυγούστου 2017.
13. ↑  «Crotone 0 AC Milan 3: Cutrone and Suso star in sizzling start». *FourFourTwo*. 20 Αυγούστου 2017.. Ανακτήθηκε στις 21 Αυγούστου 2017.
14. ↑  «SHKENDIJA 0 AC MILAN 1 (0-7 AGG): CUTRONE STREAK CONTINUES TO CONFIRM EUROPA LEAGUE PROGRESS». *Goal*. 24 Αυγούστου 2017.. Ανακτήθηκε στις 25 Αυγούστου 2017.
15. ↑  Τζέιμι Γκόρντον (27 Δεκεμβρίου 2017). «Cut Above AC Milan 1 Inter Milan 0: Gianluigi Donnarumma’s brother the hero as Patrick Cutrone dumps rivals out of Coppa Italia». *SUN*.. Ανακτήθηκε στις 18 Μαρτίου 2018.
16. ↑  Μπράιαν Χόμγουντ· Κλέρ Φάλον (28 Ιανουαρίου 2018). «Lazio coach stunned by VAR failure to spot handball goal». Reuters. Ανακτήθηκε στις 18 Μαρτίου 2018.
17. ↑  «Serie A, Cutrone rischia due giornate di squalifica. Si difende: "Sono onesto"» (στα Ιταλικά). Sport Mediaset. 29 Ιανουαρίου 2018. Ανακτήθηκε στις 18 Μαρτίου 2018.
18. ↑  «Milan, il giudice sportivo assolve Cutrone: nessuna squalifica per il gol di mano con la Lazio» (στα Ιταλικά). Eurosport. 30 Ιανουαρίου 2018. Ανακτήθηκε στις 18 Μαρτίου 2018.
19. ↑  «S.P.A.L. 0-4 Milan». Σέριε Α. Αρχειοθετήθηκε από το πρωτότυπο στις 24 Ιουνίου 2018. Ανακτήθηκε στις 18 Μαρτίου 2018.
20. ↑  «Summer'18: Eight New Signings For A New AC Milan». ΑΚ Μίλαν. 18 Αυγούστου 2018. Αρχειοθετήθηκε από το πρωτότυπο στις 27 Ιουνίου 2019. Ανακτήθηκε στις 26 Ιανουαρίου 2019.
21. ↑  «Patrick Cutrone on Instagram». Instagram.com. Ανακτήθηκε στις 24 Ιανουαρίου 2019.
22. ↑  Φεράτζι, Ενρίκο (10 Αυγούστου 2018). «Milan, Cutrone sarà il vice-Higuain: Patrick è molto apprezzato dal Pipita» (στα Ιταλικά). *Milan News*.
23. ↑  Καλκάνι, Ματέο (13 Αυγούστου 2018). «Con l'addio di Bacca il terzo centravanti sarebbe Borini» (στα Ιταλικά). *Milan News*.
24. ↑  «Serie A TIM». Legaseriea. 31 Αυγούστου 2018. Αρχειοθετήθηκε από το πρωτότυπο στις 8 Ιουνίου 2021. Ανακτήθηκε στις 26 Ιανουαρίου 2019.
25. ↑  «Fixtures and Results | Season 2018-19». Legaseriea.it. Αρχειοθετήθηκε από το πρωτότυπο στις 8 Ιουνίου 2021. Ανακτήθηκε στις 24 Ιανουαρίου 2019.
26. ↑  «Official statement: Patrick Cutrone». AC Milan. 30 Ιουλίου 2019. Ανακτήθηκε στις 30 Ιουλίου 2019.
27. ↑  «Wolves sign Italy striker Cutrone». *www.wolves.co.uk*. Ανακτήθηκε στις 30 Ιουλίου 2019.
28. ↑  «Leicester 0–0 Wolves: Leander Dendoncker has goal ruled out by VAR decision». BBC Sport. 11 Αυγούστου 2019. Ανακτήθηκε στις 11 Αυγούστου 2019.
29. ↑  «Pyunik 0–4 Wolves: Raul Jimenez scores twice as Wolves dominate in Armenia». BBC Sport. 8 Αυγούστου 2019. Ανακτήθηκε στις 11 Αυγούστου 2019.
30. ↑  Τζόνστον, Νιλ (14 Σεπτεμβρίου 2019). «Wolves 2–5 Chelsea: Tammy Abraham scores hat-trick in win at Molineux». BBC Sport. .
31. ↑  Τσόουντρι, Σάι (4 Δεκεμβρίου 2019). «Wolves 2–0 West Ham: Leander Dendoncker & Patrick Cutrone goals extend unbeaten run to 10». BBC Sport. .
32. ↑  «Patrick Cutrone: Fiorentina sign Wolves striker on 18-month loan deal». BBC Sport. 10 Ιανουαρίου 2020. Ανακτήθηκε στις 10 Ιανουαρίου 2020.
33. ↑  «Fiorentina 1 - 0 Spal». Football Italia. 12 Ιανουαρίου 2020.. Ανακτήθηκε στις 5 Απριλίου 2020.
34. ↑  «Coppa: Atalanta exit to 10-man Viola». Football Italia. 15 Ιανουαρίου 2020. Αρχειοθετήθηκε από το πρωτότυπο στις 2020-01-16.. Ανακτήθηκε στις 5 Απριλίου 2020.
35. ↑  «European Championship: Azzurrini leave for Bulgaria. they will open against England on 7th May». *figc.it*. 4 Μαΐου 2015. Αρχειοθετήθηκε από το πρωτότυπο στις 28 Ιουλίου 2017. Ανακτήθηκε στις 22 Μαΐου 2017.
36. ↑  «Vanoli selects his 18 Azzurrini for the European Championship as uva sees them off from Coverciano». *figc.it*. 7 Μαΐου 2016. Αρχειοθετήθηκε από το πρωτότυπο στις 28 Ιουλίου 2017. Ανακτήθηκε στις 22 Μαΐου 2017.
37. ↑  «U21: Italy ease past Slovenia». *Football Italia*. 4 Σεπτεμβρίου 2017. .
38. ↑  Τζο Σρεντ (17 Μαρτίου 2018). «Gianluigi Buffon called-up by Italy for England and Argentina friendlies despite international retirement». Sky Sports. Ανακτήθηκε στις 18 Μαρτίου 2018.
39. ↑  «Italy: Argentina defeat new Azzurri». Football Italia. 23 Μαρτίου 2018.
40. 1 2  Salvatore Trovato (11 Φεβρουαρίου 2018). «Gazzetta - Cutrone, la calamita del gol: dodicesima rete stagionale, il vero 9 del Milan è il 63» (στα Ιταλικά). MilanNews.it. Ανακτήθηκε στις 18 Μαρτίου 2018.
41. ↑
42. ↑  «Cutrone: 'Milan comes first'». Football Italia. 10 Φεβρουαρίου 2018. Ανακτήθηκε στις 18 Μαρτίου 2018.
43. ↑  «Il Milan scopre un Cutrone alla Mandzukic: è già l'idolo di San Siro». *Goal.com*. Ανακτήθηκε στις 24 Ιανουαρίου 2019.
44. ↑  «Cutrone, Patrick» (στα Ιταλικά). FIGC. Αρχειοθετήθηκε από το πρωτότυπο στις 28 Ιουλίου 2017. Ανακτήθηκε στις 23 Μαρτίου 2018.

Εξωτερικοί σύνδεσμοι
--------------------

* Patrick Cutrone διεθνής συμμετοχές και γκολ Αρχειοθετήθηκε 2017-07-28 στο Wayback Machine. στο figc.it (Ιταλικά)
* Προφίλ Instagram
* Προφίλ στο transfermarkt.com